CELEX: 42021D2295
Language: el
Date: 2021-12-21 00:00:00
Title: Απόφαση (ΕΕ) 2021/2295 των αντιπροσώπων των κυβερνήσεων των κρατών μελών της 21ης Δεκεμβρίου 2021 για τον διορισμό δικαστών του Γενικού Δικαστηρίου

22.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 458/519
               
            
         ΑΠΟΦΑΣΗ (ΕΕ) 2021/2295 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 21ης Δεκεμβρίου 2021
         για τον διορισμό δικαστών του Γενικού Δικαστηρίου
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 254 και 255,
         Εκτιμώντας τα ακόλουθα:
         
                     (1)
                  
                  
                     Οι θητείες είκοσι έξι δικαστών του Γενικού Δικαστηρίου λήγουν στις 31 Αυγούστου 2022. Πρέπει, συνεπώς, να γίνουν διορισμοί για να καλυφθούν οι θέσεις αυτές για την περίοδο από την 1η Σεπτεμβρίου 2022 έως τις 31 Αυγούστου 2028.
                  
               
                     (2)
                  
                  
                     Οι υποψηφιότητες του κ. Lauri MADISE, του κ. Iko NÕMM, της κας Άννας ΜΑΡΚΟΥΛΛΗ, του κ. Σάββα Σ. ΠΑΠΑΣΑΒΒΑ, της κας Tuula PYNNÄ και του κ. Heikki KANNINEN προτάθηκαν για ανανέωση θητείας δικαστή του Γενικού Δικαστηρίου.
                  
               
                     (3)
                  
                  
                     Επίσης, το άρθρο 48 του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης, όπως τροποποιήθηκε από τον κανονισμό (ΕΕ, Ευρατόμ) 2015/2422 του Ευρωπαϊκού Κοινοβουλίου και του Συμβουλίου (1), προβλέπει ότι το Γενικό Δικαστήριο απαρτίζεται από δύο δικαστές ανά κράτος μέλος από την 1η Σεπτεμβρίου 2019. Το άρθρο 2 στοιχείο γ) του εν λόγω κανονισμού προβλέπει ότι η θητεία πέντε δικαστών, από τους εννέα επιπλέον δικαστές που θα πρέπει να διοριστούν από την 1η Σεπτεμβρίου 2019, λήγει στις 31 Αυγούστου 2025.
                  
               
                     (4)
                  
                  
                     Προτάθηκε η υποψηφιότητα του κ. Damjan KUKOVEC για τη θέση επιπλέον δικαστή του Γενικού Δικαστηρίου.
                  
               
                     (5)
                  
                  
                     Εξάλλου, δυνάμει του άρθρου 7 του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης και κατόπιν του διορισμού του κ. Anthony COLLINS στη θέση του γενικού εισαγγελέα του Δικαστηρίου, θα πρέπει να διοριστεί ένας δικαστής στο Γενικό Δικαστήριο για το υπόλοιπο της θητείας του κ. Anthony COLLINS, δηλαδή έως τις 31 Αυγούστου 2025.
                  
               
                     (6)
                  
                  
                     Για τη θέση που έχει μείνει κενή προτάθηκε η υποψηφιότητα της κας Suzanne KINGSTON.
                  
               
                     (7)
                  
                  
                     Δυνάμει του άρθρου 7 του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης και κατόπιν του διορισμού του κ. Δημητρίου ΓΡΑΤΣΙΑ ως δικαστή του Δικαστηρίου, θα πρέπει να διοριστεί ένας δικαστής στο Γενικό Δικαστήριο για το υπόλοιπο της θητείας του κ. Δημητρίου ΓΡΑΤΣΙΑ, δηλαδή έως τις 31 Αυγούστου 2022.
                  
               
                     (8)
                  
                  
                     Για τη θέση που έχει μείνει κενή προτάθηκε η υποψηφιότητα του κ. Ιωάννη ΔΗΜΗΤΡΑΚΟΠΟΥΛΟΥ.
                  
               
                     (9)
                  
                  
                     Η επιτροπή που έχει συσταθεί με το άρθρο 255 της Συνθήκης για τη λειτουργία της Ευρωπαϊκής Ένωσης γνωμοδότησε υπέρ της επάρκειας των εν λόγω υποψηφίων για την άσκηση των καθηκόντων του δικαστή στο Γενικό Δικαστήριο,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορίζονται δικαστές του Γενικού Δικαστηρίου για την περίοδο από την 1η Σεπτεμβρίου 2022 έως τις 31 Αυγούστου 2028:
            
                        —
                     
                     
                        ο κ. Lauri MADISE,
                     
                  
                        —
                     
                     
                        ο κ. Iko NÕMM,
                     
                  
                        —
                     
                     
                        η κα Άννα ΜΑΡΚΟΥΛΛΗ,
                     
                  
                        —
                     
                     
                        ο κ. Σάββας Σ. ΠΑΠΑΣΑΒΒΑΣ,
                     
                  
                        —
                     
                     
                        η κα Tuula PYNNÄ,
                     
                  
                        —
                     
                     
                        ο κ. Heikki KANNINEN.
                     
                  
         
            Άρθρο 2
            Διορίζονται δικαστές του Γενικού Δικαστηρίου για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2025:
            
                        —
                     
                     
                        ο κ. Damjan KUKOVEC,
                     
                  
                        —
                     
                     
                        η κα Suzanne KINGSTON.
                     
                  
         
            Άρθρο 3
            Ο κ. Ιωάννης ΔΗΜΗΤΡΑΚΟΠΟΥΛΟΣ διορίζεται δικαστής του Γενικού Δικαστηρίου για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2022.
         
         
            Άρθρο 4
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 21 Δεκεμβρίου 2021.
            
               
                  Ο Πρόεδρος
               
               I. JARC
            
         
         
            (1)  Κανονισμός (ΕΕ, Ευρατόμ) 2015/2422 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, για την τροποποίηση του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης (ΕΕ L 341 της 24.12.2015, σ. 14).